బెంగళూరు, జూన్ 13(ఆంధ్రజ్యోతి): జంతకల్ మైనింగ్ కేసులో మాజీ ముఖ్యమంత్రి, జేడీఎస్ రాష్ట్ర అధ్యక్షుడు హెచడీ కుమారస్వామికి కష్టాలు తప్పేలా కనిపించడం లేదు. ఈ కేసు విచారిస్తున్న లోకాయుక్త ప్రత్యేక కోర్టు కుమారస్వామి ముందస్తు బెయిల్ పిటిషన్ ను డిస్మిస్ చేసింది. ఫలితంగా ఆయన అరెస్టు ఖాయంగా కనిపిస్తోంది. అరెస్టును అడ్డుకునేందుకు హైకోర్టు నుంచి స్టే కోసం కుమారస్వామి ప్రయత్నిస్తున్నట్లు తెలిసింది. జంతకల్ మైనింగ్ కేసులో అరెస్టు తప్పదన్న భయంతోనే కుమారస్వామి మే 17న ముందస్తు బెయిల్ పొందారు. దీని గడువు ముగియడంతో బెయిల్ కొనసాగించాలని ఆయన కోర్టును ఆశ్రయించగా న్యాయస్థానం తోసిపుచ్చింది. 2006 నుంచి 2007 వరకు సీఎంగా ఉన్న సమయంలో చట్టాలను ఉల్లంఘించి జంతకల్ ఎంటర్ప్రైజెస్ అనే మైనింగ్ సంస్థకు కుమారస్వామి లబ్ధి చేకూర్చారని లోకాయుక్త తప్పుబట్టింది.  మరోవైపు.. జంతకల్ మైనింగ్ వ్యవహారంలో  కుమారస్వామి గనుల కంపెనీల నుంచి రూ.150 కోట్లు ముడుపులు పుచ్చుకున్నారని మాజీమంత్రి గాలి జనార్దనరెడ్డి ఆరోపించారు. దీనికి సంబంధించి ఆయన కొన్ని సాక్ష్యాధారాలను కోర్టుకు సమర్పించారు.
bengaluru, joon 13(aandhrajyoti): jantakal mining kesulo maji mukhyamantri, jds rashtra adhyakshudu hechadi kumaraswamiki kashtaalu tappela kanipinchadam ledu. ee kesu vichaaristunna lokayukta pratyeka kortu kumaraswamy mundastu beyil pitition nu dismis chesindi. phalitamgaa aayana arestu khayamga kanipistondi. arestunu addukunenduku hycortu nunchi stay kosam kumaraswamy prayatnistunnatlu telisindi. jantakal mining kesulo arestu tappadanna bhayamtone kumaraswamy mee 17na mundastu beyil pondaaru. deeni gaduvu mugiyadamtho beyil konasaaginchaalani aayana kortunu aasrayinchagaa nyaayasthaanam tosipuchindi. 2006 nunchi 2007 varaku cmga unna samayamlo chattaalanu ullanghinchi jantakal enterprises ane mining samsthaku kumaraswamy labdhi chekuurchaarani lokayukta tappubattindi.  marovaipu.. jantakal mining vyavahaaramlo  kumaraswamy ganula companyla nunchi roo.150 kotlu mudupulu puchukunnarani majimantri gaali janardanareddy aaropinchaaru. deeniki sambandhinchi aayana konni saakshyaadhaaraalanu kortuku samarpinchaaru.